Na temelju 35. Zakona o lokalnoj i područnoj (regionalnoj) samoupravi („Narodne novine“ RH broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 14. Zakona o ublažavanju i uklanjanju posljedica prirodnih nepogoda (»Narodne novine«, broj 16/ 19)   i članka 18. Statuta Općine Jelenje (»Službene novine Primorsko-goranske županije« broj 33/09, 13/13, 6/16 i 17/17 i Službene novine Općine Jelenje 5/18, 11/18), Općinsko vijeće Općine Jelenje na 16. sjednici održanoj dana 18.6.2019. donijelo je 

ODLUKU
o imenovanju Općinskog povjerenstva za procjenu 
šteta od prirodnih nepogoda
Članak 1.

U Općinsko povjerenstvo za procjenu šteta od prirodnih nepogoda (u daljnjem tekstu: Povjerenstvo) imenuju se

1. Dino Piljić, predsjednik, 
2. Mark Kovačić, član i

3. Gordana Tomas, član
Članak 2.

Članovi Povjerenstva imenuju se na razdoblje od četiri godine i o njihovu imenovanju će se obavijestiti županijsko povjerenstvo.

Članovi Povjerenstva mogu biti razriješeni i prije isteka roka na koji su imenovani.

Članak 3.

Povjerenstvo obavlja sljedeće poslove:

1. utvrđuju i provjeravaju visinu štete od prirodne nepogode za područje Općine

2. unose podatke o prvim procjenama šteta u Registar šteta

3. unose i prosljeđuju putem Registra šteta konačne procjene šteta županijskom povjerenstvu

4. raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima

5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu

6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta

7. surađuje sa županijskim povjerenstvom u provedbi Zakona

8. donosi plan djelovanja u području prirodnih nepogoda iz svoje nadležnosti

9. obavljaju druge poslove i aktivnosti iz svojeg djelokruga u suradnji sa županijskim povjerenstvima

 Članovi Povjerenstva u svojem radu dužni su postupati savjesno i u skladu s odredbama Zakona, u suprotnom, oštećenici imaju pravo tražiti nadoknadu štete od Općine Jelenje za učinjene propuste.

Članak 4.

Kada Povjerenstvo nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, može zatražiti od županijskog povjerenstva imenovanje stručnog povjerenstva na području u kojem je proglašena prirodna nepogoda.

Stručna povjerenstva pružaju stručnu pomoć općini u roku u kojem su imenovana.

U svojem radu stručno povjerenstvo surađuju s općinskim povjerenstvom i županijskim povjerenstvom općine za koje obavljaju poslove.

Članak 5.

Povjerenstvo radi na sjednicama koje saziva predsjednik Općinskog povjerenstva.
O radu Povjerenstva vodi se zapisnik.
Povjerenstvo odlučuje većinom glasova.
Stručne, upravne i druge poslove za Povjerenstvo usklađuje i obavlja Jedinstveni upravni odjel. 
Članak 6.

Ova Odluka stupa na snagu osmog dana nakon objave u „Službenim novinama Općine Jelenje“.

Dražice, 18.6.2019.

